《夜坐》
清代·萧道管

下帘划袜移，萧寥夜又冷。窗纱厌白地，位以瓶花影。

微风尔何来，欺我炉烟挺。昔年两无寐，索句银烛秉。

画屏看双星，娇宠形影并。无眠更延伫，钗划月痕等。

良夜去迢迢，有如兰釭耿。与君复此夕，静味当细领。

宿雨响不停，谯楼静而迥。独怜栖鸟惊，踏踏怯寒梗。

作者简介：萧道管，字君佩，一字道安。侯官人。同县光绪壬午举人、学部主事陈衍室。有《萧閒堂遗诗》。